text: Borgermøde om bro mellem Als og Fyn
  26 februar 2015 kl. 21.55
  Et par hundrede mødte op til borgermøde i Sønderborg om en bro mellem Als og Fyn. Broen, der skønnes at ville koste op mod 10 milliarder, er vigtig for udviklingen i Syddanmark.
  - Et rigtigt gennemgående problem både på Sydfyn og på Als er, at de har rigtig svært ved at skaffe kvalificeret arbejdskraft, siger formand Mogens K. Nielsen fra foreningen Als-Fyn til TV SYD. Det er derfor, vi skal have lavet det, som i princippet svarer til det nuværende Trekantsområde. Hvor man kan komme ud i alle mulige retninger. Odense kunne få en mægtig mulighed, hvis man kunne få hele Als som opland. Du kan bo i Odense og arbejde på Als, eller du kan bo på Als, og så kan den ene arbejde i Flensborg og den anden i Odense.
  Mogens K. Nielsen om broens muligheder (fra TV2Fyn) (Var.: 1:30)
  
  